CELEX: 62016FN0018
Language: hu
Date: 2016-03-31 00:00:00
Title: F-18/16. sz. ügy: 2016. március 31–én benyújtott kereset – ZZ kontra Bizottság

11.7.2016   
            
            
               HU
            
            
               Az Európai Unió Hivatalos Lapja
            
            
               C 251/49
            
         2016. március 31–én benyújtott kereset – ZZ kontra Bizottság
   (F-18/16. sz. ügy)
   (2016/C 251/56)
   Az eljárás nyelve: francia
   
      Felek
   
   
      Felperes: ZZ (képviselők: F. Sciaudone és R. Sciaudone ügyvédek)
   
      Alperes: Európai Bizottság
   
      A jogvita tárgya és leírása
   
   Az annak megállapítását mellőző bizottsági határozat megsemmisítése, hogy a felperes olyan külön feladatokat lát el, amelyekre tekintettel a személyzeti szabályzat XIII. melléklete 30. cikkének (3) bekezdése értelmében „egységvezetőnek vagy azonos rangúnak” vagy „tanácsadónak vagy azonos rangúnak” sorolhatják be, továbbá a Bizottság tagjai és a szóvivők kabinetjeinek összetételére vonatkozó szabályokat módosító, 2013. december 18-i SEC (2013) 691 bizottsági közlemény jogellenességének megállapítása.
   
      Kereseti kérelmek
   
   
               —
            
            
               A Közszolgálati Törvényszék semmisítse meg a felperes annak megállapítására irányuló kérelmét elutasító határozatot, hogy olyan külön feladatokat lát el, amelyekre tekintettel őt a személyzeti szabályzat XIII. melléklete 30. cikkének (3) bekezdése értelmében „tanácsadónak vagy azonos rangúnak” sorolhatják be;
            
         
               —
            
            
               másodlagosan, a személyzeti szabályzat XIII. melléklete 30. cikke (3) bekezdésének teljes és megkülönböztetéstől mentes végrehajtásának hiányában a Közszolgálati Törvényszék semmisítse meg a 2013. évi közleményt (és a 2014. évi közleményt annyiban, amennyiben az megismétli a 2013. évi közleményt);
            
         
               —
            
            
               a Közszolgálati Törvényszék a Bizottságot kötelezze a költségek viselésére.